Ilze Loze
Šis raksts ir par Latvijas arheoloģi. Par citiem cilvēkiem ar uzvārdu Loze skatīt nozīmju atdalīšanas lapu. Ilze Biruta Loze (1936) ir latviešu arheoloģe, vēstures zinātņu doktore (1972). Latvijas Vēstures institūta darbiniece, Akmens laikmeta pētniece. Latvijas Zinātņu akadēmijas korespondētājlocekle (1997). Atklājusi 31 akmens laikmeta apmetni, no tām Lubāna ezera apkārtnē vairāk nekā 20 akmens un agrā bronzas laikmeta dzīvesvietas. Pateicoties viņai, Lubānas ezera apkārtnes arheoloģiskais komplekss ierindots Eiropas nozīmīgāko akmens laikmeta apdzīvotības centru vidū. Vēlāk veica pētījumus arī neolīta apmetnēs Ziemeļkurzemes kāpās Pūrciemā un Ģipkā (2006).